നേച്ചര് ക്ലബുകളുടെ പ്രവര്ത്തനം കാര്യക്ഷമമാക്കണം കുമരകം: പരിസ്ഥിതി വ്യതിയാനം ആവാസ വ്യവസ്ഥയില് സൃഷ്ടിക്കുന്ന പ്രതികൂല സാഹചര്യങ്ങള് നേരിടാന് നേച്ചര് ക്ലബുകള് കാര്യക്ഷമമായി പ്രവര്ത്തിക്കണമെന്ന് മന്ത്രി വി.എന് വാസവന് ആവശ്യപ്പെട്ടു. വന്യജീവി വകുപ്പിന്റെ നേതൃത്വത്തില് വന്യജീവി വാരാഘോഷത്തിന്റെ ഭാഗമായി നടത്തിയ ഏകദിന ശില്പശാല കവണാറ്റിന്കരയില് ഉദ്ഘാടനം ചെയ്യുകയായിരുന്നു അദ്ദേഹം. ദേശാടനപക്ഷികളുടെ സംരക്ഷണവും അവയുടെ ആവാസ വ്യവസ്ഥയും എന്ന വിഷയത്തില് കൂടും തേടി എന്ന പേരിലായിരുന്നു ശില്പശാല. കാേട്ടയം സാേഷ്യല് ഫാേറസ്ട്രറി ഡിവിഷന് കുമരകം ഗ്രാമപഞ്ചായത്തും കോട്ടയം നേച്ചര് സൊസൈറ്റിയുമായി ചേര്ന്നാണ് ശില്പശാല സംഘടിപ്പിച്ചത്. അസി.ഫോറസ്റ്റ് കണ്സര്വേറ്റര് കെ.എ സാജു , ജില്ലാ പഞ്ചായത്തംഗം കെ.വി ബിന്ദു, പഞ്ചായത്ത് പ്രസിഡന്റ് ധന്യ സാബു , ബ്ലോക്ക് പഞ്ചായത്തംഗം കവിത ലാലു, പഞ്ചായത്ത് വൈസ് പ്രസിഡന്റ് വി.കെ ജോഷി. അജയ്, സ്മിത സുനില് എന്നിവര് പ്രസംഗിച്ചു.